O Parque Nacional d'a Selva Bavara (en alemán Nationalpark Bayerischer Wald) ye un parque nacional en a Selva de Bavera de l'este amán d'a muga d'Alemanya con a Republica Checa. Fue establiu o 7 d'octubre de 1970 como o primer parque nacional d'Alemanya. Dende que fue enamplau l'1 d'agosto de 1997, cubre un aria de 24.250 hectarias. Chunto con a vecina Selva bohemia d'a Republica Checa, a Selva bavara constituye a mayor aria contiga de selvas en a Europa Central.

O Parque Nacional s'estendilla a traviés d'a cresta prencipal d'a Selva de Bavera dende o Großer Falkenstein (1.305 m) en o norueste dillá d'o Großer Rachel (1453 m) dica Lusen (1.373 m) en o sureste.

D'alcuerdo con a clasificación d'as rechiones naturals mas importants d'Alemanya, fa parti d'o sector oriental d'a Selva bavara (Hinterer Bayerischer Wald ) en l'Alto Palatinato bavaro.
Parque Nacional d'a Selva Bavara